b'\n_START_ARTICLE_\nDisturbed\n_START_SECTION_\nAlkuajat\n_START_PARAGRAPH_\nYhtye perustettiin vuonna 1994 nimell\xc3\xa4 Brawl. Ensimm\xc3\xa4isten demonauhoitusten j\xc3\xa4lkeen alkuper\xc3\xa4inen laulaja, Erich Awalt, erosi. Loput j\xc3\xa4senet laittoivat mainoksia useaan lehteen, mink\xc3\xa4 ansiosta David Draiman hakeutui yhtyeen uudeksi laulajaksi. Useat ihmiset vastustivat David Draimanin tuloa yhtyeeseen, mutta erityisesti kitaristi Dan Donegan painotti, ett\xc3\xa4 David Draiman aiotaan pit\xc3\xa4\xc3\xa4 yhtyeess\xc3\xa4. Yhtyeen nimi muuttui Disturbediksi, kun yhtye oli solminut levytyssopimuksensa. Uusi nimi oli Draimanin idea.\n_START_SECTION_\nAlbumit\n_START_PARAGRAPH_\nLevytyssopimuksen j\xc3\xa4lkeen vuonna 2000 yhtye julkaisi esikoisalbuminsa The Sickness. T\xc3\xa4m\xc3\xa4 albumi sai paljon suosiota ymp\xc3\xa4ri Eurooppaa ja on myynyt yli nelj\xc3\xa4 miljoonaa kappaletta sen Yhdysvaltain julkaisun j\xc3\xa4lkeen. Kuitenkin albumin julkaisun j\xc3\xa4lkeen Steve Kmak joutui j\xc3\xa4tt\xc3\xa4m\xc3\xa4\xc3\xa4n yhtyeen h\xc3\xa4nelle sattuneen tapaturman takia._NEWLINE_Believe julkaistiin kaksi vuotta The Sickness-albumin j\xc3\xa4lkeen. T\xc3\xa4m\xc3\xa4kin myi runsaasti._NEWLINE_Ten Thousand Fists -albumi julkaistiin vuonna 2005, Indestructible vuonna 2008 ja yhtyeen tuorein levy Asylum vuonna 2010. T\xc3\xa4h\xc3\xa4n menness\xc3\xa4 Disturbed on myynyt yli 10 miljoonaa albumia maailmanlaajuisesti. Yhtye on julkaissut uuden Immortalized-albumin vuonna 2015.\n_START_SECTION_\nKiertueet\n_START_PARAGRAPH_\nYhtye j\xc3\xa4rjesti Music as a Weapon -kiertueen vuonna 2001. Kiertue oli Disturbedin j\xc3\xa4rjest\xc3\xa4m\xc3\xa4 ja koostui l\xc3\xa4hinn\xc3\xa4 hard rock- ja nu metal-esiintyjist\xc3\xa4. Disturbed oli kiertueella vakinaisena p\xc3\xa4\xc3\xa4esiintyj\xc3\xa4n\xc3\xa4. Disturbed on osallistunut vuosina 2001, 2003 ja 2006 Ozzfest-kiertueelle, ja yhtye teki my\xc3\xb6s Indestructible-kiertueen kolmannen albuminsa ilmestymisen j\xc3\xa4lkeen vuonna 2008. Disturbed esiintyi ensimm\xc3\xa4isen kerran p\xc3\xa4\xc3\xa4esiintyj\xc3\xa4n\xc3\xa4 Suomessa 2. marraskuuta 2008 Helsingin j\xc3\xa4\xc3\xa4hallissa. Disturbed esiintyi Turussa Ruisrockissa vuoden 2009 hein\xc3\xa4kuussa. Disturbed esiintyi Helsingin Hartwall areenalla 15. marraskuuta 2010. Viimeksi Disturbed esiintyi Suomessa Helsingin Hartwall Arenalla 7. maaliskuuta 2017, jolloin yhtye l\xc3\xa4mmitteli Avenged Sevenfoldia yhdess\xc3\xa4 Chevellen kanssa. Seuraavan kerran yhtye esiintyy Suomessa Hyvink\xc3\xa4\xc3\xa4n Rockfest-festivaalin yhten\xc3\xa4 p\xc3\xa4\xc3\xa4esiintyjist\xc3\xa4 lauantaina 8. kes\xc3\xa4kuuta 2019.\n_START_SECTION_\nKiistanalaisuus lajityypist\xc3\xa4\n_START_PARAGRAPH_\nDisturbed tuli kuuluisuuteen aikomuksenaan "palauttaa majesteettisuus metalliin". T\xc3\xa4st\xc3\xa4 huolimatta syntyi kiistaa siit\xc3\xa4, mit\xc3\xa4 tyylilajia heid\xc3\xa4n musiikkinsa edustaa. Media mainosti yhtyett\xc3\xa4 heavy metallina. T\xc3\xa4m\xc3\xa4 kohahdutti metalliyhteis\xc3\xb6\xc3\xa4, josta osa ei kelpuuttanut Disturbedin suoraa ja yksinkertaista tyyli\xc3\xa4 aidon metallin joukkoon. Sen sijaan se leimasi yhtyeen nu metalliksi, joka on yleisesti v\xc3\xa4hemm\xc3\xa4n arvostettua metallimusiikkipiireiss\xc3\xa4 sen rap-taustan takia. Disturbedin solisti David Draiman puolusti ensin kantaansa heavy metallista, mutta v\xc3\xa4syi lopulta kritiikkiin ja nyky\xc3\xa4\xc3\xa4n h\xc3\xa4n luokittelee yhtyeens\xc3\xa4 musiikin hard rockiksi.\n_START_SECTION_\nMusiikki elokuvissa & peleiss\xc3\xa4\n_START_PARAGRAPH_\nDisturbedin musiikkia voi kuulla useissa video- ja tietokonepeleiss\xc3\xa4 sek\xc3\xa4 elokuvissa. Kappale "Down with the Sickness" esiintyy Kuolleiden aamunkoitto -elokuvan lopputeksteiss\xc3\xa4 , The One (Jet Li) , Kadotettujen kuningatar -elokuvan soundtrack sis\xc3\xa4lt\xc3\xa4\xc3\xa4 Disturbedin ja Kornin s\xc3\xa4velt\xc3\xa4mi\xc3\xa4 ja esitt\xc3\xa4mi\xc3\xa4 kappaleita. Kappale "Stricken" on Guitar Hero III ja Project Gotham Racing 4 -peleiss\xc3\xa4 ja kappale "Decadence" peliss\xc3\xa4 Need for Speed: Most Wanted. Kappale "Liberate" on Tony Hawk\xe2\x80\x99s Underground 2 -pelin soundtrackill\xc3\xa4, kappale "Indestructible" on peliss\xc3\xa4 Midnight Club:  Los Angeles sek\xc3\xa4 kappale Down With The Sickness esiintyy Rock Band 2 -peliss\xc3\xa4._NEWLINE_Disturbed on my\xc3\xb6s coveroinut showpainija Stone Cold Steve Austinin tunnusmusiikin, Glass Shatters.'